[{"text_idx": "#000002", "text": "Coginio campus ar y barbeciw"}, {"text_idx": "#000004", "text": "Nid dim ond dyddiau oer a nosweithiau tywyllach yw mis Hydref; mae\u2019n gyfle i ddianc i\u2019r gegin am gwpl o oriau, twrio trwy jariau sbeisys a chreu cyri godidog gyda Chig Oen Cymru!"}, {"text_idx": "#000005", "text": "Ac os oes angen ychydig o ysbrydoliaeth arnoch chi, rydyn ni wedi creu tudalen we arbennig ar gyfer ryseitiau cyri Cig Oen Cymru (a Chig Eidion Cymru)! O biryani i jalfrezi, mae rhywbeth at ddant pawb \u2013 cymerwch olwg!"}, {"text_idx": "#000007", "text": "Ydych chi erioed wedi trio ail-greu cyri o fwyty gartref ond wedi methu\u2019n llwyr? Mae The Curry Guy, sef Dan Toombs, wedi llwyddo i nodi cynhwysion allweddol prydau bwytai cyri dros y blynyddoedd. Mae\u2019n cyfaddef nad yw cael gafael ar y wybodaeth gyfrinachol hon gan y \u2018cylch ymddiriedaeth\u2019 sbeislyd wedi bod yn hawdd."}, {"text_idx": "#000008", "text": "Ond mae ei ddyfalbarhad a\u2019i angerdd dros gyris (ac ychydig o arsylwi yma ac acw) wedi talu ar ei ganfed, ac mae bellach yn taflu goleuni ar yr hyn sy\u2019n creu pryd Bwyty Indiaidd Prydeinig. Gan bod yr holl wybodaeth honno am gyris ganddo, mae\u2019n bleser rhannu ei rysa\u0301it cyri Champaran handi Cig Oen Cymru gyda chi."}, {"text_idx": "#000009", "text": "Hefyd yn swyno\u2019i dilynwyr gyda phrydau cyri blasus mae\u2019r blogiwr bwyd Zainab Pirzada. Mae sianel cyfryngau cymdeithasol Zainab, Cooking with Zainab, yn llawn dop o syniadau blasus \u2013 rhai melys a sawrus. Mae ei phrydau sbeislyd sydd wedi\u2019u gwneud a\u0302 chig oen yn arbennig o ddeniadol. Yma mae hi\u2019n rhannu gyda ni ei hoff rysa\u0301it cyri Cig Oen Cymru a sbigoglys i chi roi cynnig arni gartref."}]